section_heading: Nastanak pjesme i izdanje
paragraph_text: Rosenblatt je ponudio Madonni 5.000 $ i još 10.000$ za svaku novu pjesmu koju napiše. Madonna je odmah potpisala ugovor za dva 12-inčna singla sa Seymourom Steinom, predsjednikom Sire Recordsa, koji je bio impresioniran njezinim pjevanjem u pjesmi "Everybody". Singl verziju obradio je Mark Kamins, koji je u to vrijeme bio u ljubavnoj vezi s Madonnom. Producentske zasluge podijelio je sa Steveom Brayom. Novi singl je bio trajanja 5 minuta i 56 sekundi na jednoj strani i 9:23 za dub verziju na drugoj strani singla. Snimanje singla je Madonna učinila na svoj vlastiti trošak. Singl je izdan u listopadu 1982.